La Civito minacas repreni Heroldon
#000000
La aĉetsumo estas ”eble la plej granda transakcio de la esperantista ekonomio en la tuta historio de Esperanto”, laŭ Fabrício Valle. Sed ĉar la pagoj malfruas kaj la gazeto ne aperas, la vendinto minacas repreni Heroldon.
#000001
Laŭ la kontrakto pri la vendo de Heroldo, la aĉetanto devis pagi parton de la prezo tuj je la subskribo de la kontrakto, kaj la reston kiel dek unu partopagojn, komencante en decembro 2016. Se la aĉetanto en tri sinsekvaj monatoj ne pagas akurate, LF-koop rajtos repreni la gazeton.
#000002
Ĝuste tio nun okazis, laŭ komuniko afiŝita en la Civita retejo, la firmao de Valle ne pagis la decembran, januaran kaj februaran pagojn, kiuj devis esti ĝiritaj la 10-an de la koncernaj monatoj. Sed ĉar Heroldo estas "paktinta establo", alivorte membras en la Civito, LF-koop anoncas, ke ĝi paciencos ankoraŭ du monatojn.
#000003
Tamen, se la unua papera numero de Heroldo ne aperos ĝis la 10-a de marto, kaj se ĝis la 10-a de aprilo ne alvenos almenaŭ la unua partopago, LF-koop nuligos la kontrakton, la retejo informas. Aldone la Civito diskonigas ke alia Civita instanco, Kultura Centro Esperantista, decidis rezigni pri planita kolektiva abono al Heroldo, ĉar ĝis nun ne aperis eĉ unu numero.
#000004
Responde al demando de Libera Folio Fabrício Valle konfirmas, ke la monataj partopagoj malfruas, sed atentigas, ke la unua parto de la aĉetsumo ja estis pagita kiam la kontrakto estis subskribita. Li ne volas diri, kiom estas la tuta aĉetsumo, sed komprenigas ke ja temas pri multe da mono.
#000005
– ​Pri la financaj klaŭzoj mi povas diri nenion, ĉar ili estas konfidencaj, sed mi povas diri, ke temas pri sufiĉe alta prezo. Eble la plej granda transakcio de la esperantista ekonomio en la tuta historio de Esperanto. Sed por esti eldonisto de Heroldo kaj liveri al Esperantujo sendependan, modernan kaj interesan gazeton valoras la penon laboregi por elpagi ĉiun eŭron.
#000006
– La retan numeron oni ne devos longe atendi, kaj la papera aperos ĝis la fino de marto aŭ komenco de aprilo. Ĝis la fino de la jaro la aperritmo normaliĝos. Tio signifas, ke la 12 numeroj de la jarkolekto aperos tra la 9 venontaj monatoj​.
#000008
Valle esperas kreskigi la abonantaron de Heroldo ĝis 3.600, sed eĉ la listo de 600 iamaj abonantoj, kiun li lige kun la aĉeto ricevis, ne ŝajnas tre esperiga. Laŭ Valle efektive ne eblas scii, kiom da veraj abonantoj havas Heroldo nuntempe.
#000009
– En gazetara komuniko de HeKo ne estis citita alia klaŭzo, per kiu LF-koop sindevontigas liveri al ni liston kun ĉirkaŭ 600 aktualaj abonantoj. Fakte ni ricevis liston kun iomete pli ol 600 nomoj kaj poŝtaj adresoj, sed ne temas pri aktualaj abonantoj, sed kompilaĵo kun pluraj malperfektaĵoj. Estas nomoj kiuj aperas dufoje, nomoj de asocioj kiuj certe ricevis Heroldon senpage, nomoj de homoj kiuj ne plu abonas Heroldon de multaj jaroj kaj tiel plu.
#000010
Ĉar mankas retpoŝtaj adresoj en la listo, estas malfacile kontroli, kiom el la adresoj efektive estas validaj, Fabrício Valle diras.
#000011
– Eble ni alfrontos la riskon kaj investos monon por sendi al ili la unuan paperan numeron eldonotan de ni, sed estas tre bedaŭrinde, ke la ĉirkaŭ 600 supozataj abonantoj ne ekzistas aŭ almenaŭ ni ne povas kontakti ilin per retmesaĝo. Ni eĉ ne scias kiom da aktualaj abonantoj estas. Ni ja kalkulis pri tiuj "ĉirkaŭ 600 abonantoj", anoncitaj dum la konversacioj por aĉeto de Heroldo. Aliflanke, la aldona tempo koncedita al mi estas bonvena iniciato flanke de LF-koop. Ni certas, ke la afero solviĝos en tute bona ordo. Ni laboras por tio.
#000012
Ankaŭ post la aĉeto Heroldo de Esperanto efektive restas "paktinta establo" de la Civito, konfirmas Fabrício Valle. Tio laŭ li tamen ne malhelpos al la nova Heroldo senpartie raporti pri UEA kaj la Civito.
#000013
Heroldo esperas ekhavi 3.600 abonantojn
#000015
Monkolekto de TEJO sukcesis duone
#000017
UEA ekhavos novan retejon en 2018
#000018
Fakte ne gravas, ĉu temas pri la plej granda transakcio de la esperantista ekonomio aŭ ne. Gravas, ke Heroldo de Esperanto nun eniras novan fazon de sia historio, en la manoj de Sociala Grupo Lexus.
#000019
kvankam povas figurative ekzisti "esperanta ekonomio", ĝi tamen ne ververe ekzistas, same kiel ne ekzistas "esperantaj" biologio, matematiko, ĥemio, ks. Oni parolas pri "[land]a" ekonomio ĉar ties ŝtato arbitracias merkatojn ene de ĝia sfero geografie regata. Nenia tiu arbitraciado en "esperantujo" ekzistas; ĉiam suborda je landregulitaj normoj kiel niĉmerkato rolas komercado en esperantujo. Se freŝbakitojn altiras nocio pri "esperanta ekonomio", ili ja permensoge estas altirataj. Notu bone, ke la termino "esperanta ekonomio" ne fontas el tiutemaj fakuloj, sed ĝin propagas espoj vendemaj, jen: "naivuloj antaŭ ĉarlatanoj verdaj".
#000023
Ke ĝi etas ne signifas, ke ĝi (la Esperanto ekonomio) ne ekzistas.
#000028
Estas produktoj (libroj, revuoj, kongresoj...), estas aĉetantoj, estas libroservoj, ĉu fizikaj, ĉu retaj. Ĉio tio montras, ke ja ekzistas Esperanto ekonomio.
#000029
sed esperanta ekonomio?...kiel mi jam ripetis: figurative, jes. striktasence ne.
#000032
kiel esperantofono, k ne esperant-an-o, mi estas imuna kontraŭ tiaj tentoj naciecaj. neniu dubas pri komerco, merkatado, esperanta; kial do persistaj oni estas pri frankenŝtejni la ĉiom eble plej ridindan (supozeble ne inter espo-patriotoj!) nocion de esperanta ekonomio?
#000034
Kara Yves, eble vi pravas, se konsideri la intensecon de la fokuso de Civito. Vere, grande parto de la esperantistoj prifajfas tiujn konceptojn, sed bonvolu rimarki, ke mi ne parolis "inter LA raŭmistoj kaj finvenkistoj", sed "inter raŭmistoj kaj finvenkistoj". Vi volis aludi, ke estas tro granda kaj konflikta diskutado pri tiuj du konceptoj, fare de parto de tiuj kiuj sin konsideras "kaj raŭmistojn kaj finvenkistojn". Nu, mi konsentas, ke ĉefe flanke de HeKo tio okazas pli ofte. Mi ne scias diri, ĉu ĉiuj civitanoj havas la saman intereson pri tiu diskuto. Certe la plej granda parto de la esperantistoj, ĉefe ekster Eŭropo, ne interesiĝas pri diskutado pri tio. Tiu "skismeto" estas ĉefe eŭropa fenomeno.
#000036
Kial, laŭ vi Istvan, la fondintoj de la Civito faris tion anstataŭ provi transpreni UEA kaj ĝian riĉan infrastrukturon?
#000038
Jam en 2003 aspektis elĉerpita la paradigmo finvenkismo – raŭmismo. Omaĝe al ĝia januare forpasinta ĉef-iniciatinto, Zbigniew Galor, indas relegi la Proklamon de Poznano: 
#000043
Kaj oni ne miru ke nesukcesa redaktisto de la revuo "Esperanto" iĝos nesukcesa redaktisto/eldonisto de imagita "nova" revuo "Heroldo".
#000047
> Valle ŝajne nenian sondis, ĉu estas intereso inter la Esperanto-parolantoj de la mondo pri nova papera revuo.
#000050
Sondado apenau helpus. Sufichas jheti rigardon al enketoj au ech simplaj demandoj ekz. en FB-forumoj: rezulto estas ofte (chiam?) multigho de individuaj opinioj apenau akordigeblaj, des pli volonte esprimitaj, se ili kontraustaras antaue esprimitan opinion.
#000051
Samideanoj- kun malsamaj ideoj lau formulo de eksa prezidanto de UEA , R. Corsetti .
#000053
Dankon pro via komento, kara LIcxjo. Mi respondas:
– ne temas pri nova papera revuo, sed pri preskaŭ 100-jara gazeto;
– unu afero estas redakti la oficialan organo de UEA, tute alia afero redakti tute sendependa gazeto, kun multe pli ampleksa enhavo kaj nombro da paĝoj. Cetere, mi volas sufiĉe frue havigi al Heroldo profesian redaktoron, tiam mi rolos nur kiel redakcia direktoro. Certe estas pli saĝa sinteno atendi la aperon de la unuaj numeroj de Heroldo por taksi ĝin.
– Heroldo ne havas rilaton al la Civito, en la senco de dependeco, de rolo kiel ĝisosta defendando de la agado de la Civito. Mi jam diris, ke Heroldo estas sendependa gazeto.
Resume: viaj argumentoj ne estas entute bonaj. Kompreneble, estas mia devo respekti ĉies opinion, sed ni ne povas ne montri la malfortecon de viaj argumentoj.
#000054
" Kaj oni ne miru ke nesukcesa redaktisto de la revuo "Esperanto" iĝos nesukcesa redaktisto/eldonisto de imagita "nova" revuo "Heroldo". "
Kia stranga, malafabla kaj, laŭ mi, senbaza atako ! Laŭ kiuj kriterioj "nesukcesa" redaktoro de la revuo Esperanto ? Laŭ mi li estis multrilate bonkvalita redaktoro. La revuo aperis akurate. Estis novaj rubrikoj, pluraj interesaj novajxoj aspekte kaj enhave.
Bedauxrinde ŝajnas al mi, ke rekrei la Heroldon estas pli malfacila tasko.
#000055
Kara Aleks, dankon pro via tasko pri mia laboro kiel redaktoro de Esperanto. Kompreble, ĉiuj legantoj de Esperanto rajtas kritiki kaj tute mallaŭdi mian laboron.
Kaj pri la tasko eldoni gazeton kiel Heroldon vi tute pravegas: temas pri pli malfacila tasko. Vere, multege pli malfacila. Tamen, mi konsciis pri la malfacilaĵoj. Bedaŭrinde, mi ne povis imagi, ke tiom neantenditaj malfacilaĵoj ekde septembro tiom malhelpus min. Sed mi laboregas por superi ĉiujn malfacilaĵojn.
#000056
Se tio estas vera (kaj la reagontoj, precipe la chefguruo de la Civito en sia blogo, bone atentu tiun "se"), chu neniu alia trovas tion skandalo kaj kvazautrompo fare de la vendinto de Heroldo? Chu vere la shajne 600-kapa abonantaro ne au apenau ekzistas? Promesi liston kun 600 aktualaj abonantoj kaj tamen liveri ion tian aspektas, ja, kvazau rekta trompo. Chu la achetinto shafe akceptas senplende?
#000059
Dum vi plu kredas pri bona solvo por ĉiuj problemoj (ja verŝajne ni estas ĉiuj amemaj gefratoj), espereble vi plu atentas la blogon ( "Konsekvence iĝas pli probabla la repreno de la proprieto fare de la svisa eldonejo". Post trompo pri la abonantaro planas repreni la proprieton... kaj vi ankoraŭ kredas je bona solvo? Hienoj mordas. Se vi ne sciis tion antaŭe, vi scias nun.
#000061
Ĉu Raŭmistoj kaj finvenkistoj ambaŭ pravas aŭ ambaŭ malpravas? Ambaŭ tedas la esperantistojn! Sendependan esperantan gazetaron malfermita al ĉiuj mi preferas! Antaŭeniru, ne plu prabatalu!
#000062
mi dankas pro viaj vortoj, sed ne konsentas 100%, ke "se oni uzas la vortojn 'raŭmismo' kaj 'finvenkismo', oni jam akceptis la idearon de la Civito. Kiel ĵurnalisto, mi ne povas simple ignori la faktojn...kaj fakto estas, ke ne nur civitanoj uzas tiujn du vortojn. Mi ne povas ignori tion ĉi. Ĉu la Civito pli arde prenas tiun du vortojn kiel bazon de sia idearo, jen detalo.
Ĉar vi estis partopreninto de la IJK en Raŭmo kaj havas sian opinion pri la fenomeno "raŭmismo", mi invitas vin akcepti la taskon helpi min organizi serion de artikoloj pri tiu temo. Ĉio sub la inspiro de la devizo "Ni pripensas la mondon".
#000066
Kara Michel, Heroldo estos tia gazeto, malfermita al ĉiuj... sed kun propra opinio kaj kun principoj, kiujn ĉiujn kunlaborantoj devos sekvi. Ne hazarde nia devizo estas "Ni pripensas la mondon".
#000067
Kara Fabricio: Interesas min la principoj , kiujn chuj devus sekvi.
Chu vi ankau publikigus la " satiron " kontrau Zamenhof, spektebla en Jutubo faritan de plej furora frenezulo Evildea?
Li fikis la portreton de Zamenhof per argumento: "Li ja ne estis sanktulo "- Lia amiko Kiah kritikis la mankon de pornografiajhoj – por li nepre necesas la fekantaj kaccicoj.
#000068
Kara Dieter, mi jam sufiĉe multe diskonigis la principojn en nia Facebook-paĝo.
Resume: ni sekvas la principaron kiu estas legebla ĉe la retejo de TEĴA (faka asocio pri ĵurnalismo). Specife, ni ne flegos sterilajn kverelojn... nur altnivelajn debatojn. Krome, ne estos permesataj personaj atakoj. Ni diskriminacios neniun organizaĵon, grupon aŭ E-tendencon.
Ni ne planas aperigi pornografion, nek malrespektajn aludojn pri iu ajn samideano. Mi konsentas, ke Zamenhof ne estis sanktulo, sed estas diversaj manieroj diri tion.
#000070
Kara s-ano Fabricio Valle ,
En FB mi trovos 10 foje vian portreton sed principaron mi ne trovis. En TEJHA ne ekzistas principaro sed etika kodo por jhurnalistoj – ghi ne estis aprobita de TEJHA ( legebla en ties retpagho) Mi mem estas estrarano kiel sola amatoro. Sed antau du jaroj dum UK mi proponis la redaktorecon de revuo " Esperanto" al Dima Shevchenko. Lian premieran n-ron mi atendas kun scivolemo, same mi avide atendas la gazeton " Heroldo" kies korespondanto mi estis dum multaj jaroj.
#000071
Kara Dieter, bone, mi adoptas la etikan kodon de TEĴA kaj resume la principaron mi jam prezentis al vi. En nia unua numero de Heroldo, ĉio estos tre klare prezentita en la ĉefartikolo.
Mi certas pri la sukcesa laboro de Dima kiel mi certas pri nia sukcesa laboro. Temas pri du periodaĵoj malsamaj, sed ambaŭ tre gravas. Same ankaŭ La Ondo de Esperanto, Monato, Sennaciulo, Literatura Foiro, Kontakto kaj Literatura Almanako tre gravas. Eble ĉiuj ili estas la plej gravaj periodaĵoj en Esperantujo. Ni devas labori por la evoluo de ĉiuj. Pardoni min, se mi forgesas citi iun alian tre gravan periodaĵon.
#000072
En Libfol estas legebla la jhurnalista principaro : ghi dependas de nur unu persono.
#000076
Do Lexus pagis grandan monsumon al La Civito por ricevo de 600 adresoj de iamaj abonantoj, sen scii kiom aktualas. Supozeble oni imagis aĉeti ankaŭ komercan 'bonvolon', ĉu? Kiom naiva oni devas esti por tion fari? Mi scivolas, ĉu mia nomo troviĝas en tiu listo; mi abonis de 1962 ĝis 1999 sed malabonis pro la stultaĵoj de la novaj posedantoj. Fakte tiu historieto ja gravas, ĉar alie la homoj neniam lernos. Kaj tion fari en la scio, ke Giorgio Silfer havas reputacion minaci jurajn procedojn kontraŭ Esperantistojn!
#000077
Tute ne temas pri 'raŭmismo' kontraŭ 'finvenkisto', sed pri subfosantoj de la Esperanto-movado kontraŭ subtenantoj de la Esperanto-movado. Tute evidente kunvojaĝantoj de Silfer troviĝas ankaŭ en UEA en plej altaj lokoj. Kial ekzemple UEA denuncis Gbeglo Koffi pro kunlaboro kun La Civito sed restas tute silenta kiam Fabricio Valle plenplene profundiĝas en aferojn kun La Civito.
#000078
Se tiu entrepreno de Lexus havus sencon, ili starigus dekomence novan gazeton, kiu ne havus la negativajn asociiĝojn ĉe granda parto de la Esperantistaro, kiu kostus neniom pro 'rajtoj', kaj kiu rapide gajnus pli grandan abonantaron ol provizis La Civito inter la 600 'iamaj' abonantoj.
#000079
Mi ne scias kial, sed ĉiufoje kiam mi skribis 'abonantoj' mi havis malfacilon ne mistajpi kiel 'abomenantoj'.
#000080
Hodiau mi ricevis bultenon el KCE = kultura centro Esperantista kun la originala surskribo HEROLDO – sed kun malgranda " ne".
#000081
Kara Ian, Nova gazeto en E- ujo ne havus ian bonshancon. Sed vi pravas pri la "kunvojaghantoj " de E- civito.
#000084
Krome estas raumistoj ech estrarano de UEA A. Wandel, char li subskribis la manifeston. Prezidanto de AdE Kiselmann partoprenis kolokvon de la Civito kaj multaj multaj aliaj "gravuloj "
#000086
Vian konkludon pri subfosado de E- movado per la E- civito mi ne dividas .
#000087
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000091
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000092
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000093
Aliĝi al 400 aliaj abonantoj
#000095